b"\n_START_ARTICLE_\nLlu\xc3\xads Alfons de Borb\xc3\xb3\n_START_SECTION_\nBiografia\n_START_PARAGRAPH_\n\xc3\x89s fill d'Alfons de Borb\xc3\xb3 i Dampierre, duc de Cadis i de Mar\xc3\xada del Carmen Mart\xc3\xadnez-Bordi\xc3\xba Franco, n\xc3\xa9ta del dictador d'Espanya Francisco Franco. At\xc3\xa8s que alguns sectors mon\xc3\xa0rquics francesos consideraven al seu pare cap de la Casa de Borb\xc3\xb3 de Fran\xc3\xa7a, i hereu per tant dels seus \xc3\xbaltims reis de la dinastia Borb\xc3\xb3 des de la mort del seu pare, l'infant Jaume de Borb\xc3\xb3 en 1975, \xc3\xa9s un dels pretendents al tron franc\xc3\xa8s. La pretensi\xc3\xb3 dels Borb\xc3\xb3 no \xc3\xa9s recolzada pel conjunt dels mon\xc3\xa0rquics francesos (els orleanistes s\xc3\xb3n partidaris d'Enric d'Orleans, descendent de l'\xc3\xbaltim rei de Fran\xc3\xa7a, Llu\xc3\xads Felip I de Fran\xc3\xa7a; els bonapartistes recolzen  Joan Crist\xc3\xb2for Bonaparte, emparentat amb els emperadors Napole\xc3\xb3 I, Napole\xc3\xb3 II i Napole\xc3\xb3 III)._NEWLINE_Els seus pares es van divorciar en 1982 i van obtenir la nul\xc2\xb7litat eclesi\xc3\xa0stica en 1986. La seva mare s'ha tornat a casar dues vegades i Llu\xc3\xads Alfons t\xc3\xa9 una germana, Mar\xc3\xada Cynthia Rossi, per part de la seva mare._NEWLINE_El 7 de febrer de 1984, el germ\xc3\xa0 gran de Llu\xc3\xads Alfons, Francesc d'Ass\xc3\xads, va morir a Pamplona, a conseq\xc3\xbc\xc3\xa8ncia d'un accident de tr\xc3\xa0nsit ocorregut a Cintru\xc3\xa9nigo, Navarra, quan tornava d'esquiar d'Ast\xc3\xban. Des d'aquell moment, Llu\xc3\xads Alfons va ser considerat pels legitimistes francesos successor del seu pare._NEWLINE_Luis Alfonso va realitzar els seus estudis primaris al col\xc2\xb7legi hispano-franc\xc3\xa8s Moli\xc3\xa8re de Pozuelo de Alarc\xc3\xb3n. Posteriorment, va cursar en el Liceu Franc\xc3\xa8s de Madrid estudis secundaris, i es va llicenciar en Ci\xc3\xa8ncies Empresarials en CUNEF, realitzant a continuaci\xc3\xb3 un m\xc3\xa0ster en Finances tamb\xc3\xa9 a Madrid. Va treballar diversos anys per al banc BNP Paribas a Madrid.\n_START_SECTION_\nPretensions nobili\xc3\xa0ries\n_START_PARAGRAPH_\nEn 1987, el govern espanyol va establir que el t\xc3\xadtol de duc de Cadis no era hereditari en estar vinculat tradicionalment a la Corona. Tampoc se li reconeix cap altre t\xc3\xadtol dels quals pret\xc3\xa9n, com el de duc d'Anjou, duc de Touraine o duc de Borb\xc3\xb3, ni tampoc el tractament d'Altesa reial que reclama, doncs no li han estat concedits pel rei i, per tant, no tenen cap validesa._NEWLINE_Per part de mare, Carmen Mart\xc3\xadnez-Bordi\xc3\xba reclama per a si mateixa el t\xc3\xadtol de marquesa de Villaverde, at\xc3\xa8s que ella \xc3\xa9s la filla primog\xc3\xa8nita del matrimoni entre Crist\xc3\xb3bal Mart\xc3\xadnez-Bordi\xc3\xba, X Marqu\xc3\xa8s de Villaverde, i Mar\xc3\xada del Carmen Franco Polo, I duquessa de Franco i marquesa v\xc3\xaddua de Villaverde i aquesta va ser apartada per la seva condici\xc3\xb3 de dona, aquest t\xc3\xadtol l'ostenta ara el seu germ\xc3\xa0 Francisco Franco y Mart\xc3\xadnez-Bordi\xc3\xba, XI marqu\xc3\xa8s de Villaverde i II senyor de Meir\xc3\xa1s, per tant i sabent que la llei es posar\xc3\xa0 de part de la seva filla Carmen ha designat en el seu testament que quan ella mori el seu fill ser\xc3\xa0 II duc de Franco, per\xc3\xb2 aquest haur\xc3\xa0 de passar a la seva germana el marquesat de Villaverde convertint-se en la XII marquesa de Villaverde, t\xc3\xadtol que passar\xc3\xa0 al seu fill primog\xc3\xa8nit, \xc3\xa9s a dir a Llu\xc3\xads Alfons, sent el XIII marqu\xc3\xa8s de Villaverde.\n_START_SECTION_\nDefunci\xc3\xb3 del seu pare\n_START_PARAGRAPH_\nEl 30 de gener de 1989, el seu pare, Alfons de Borb\xc3\xb3, va morir accidentalment esquiant a les Muntanyes Rocoses, en Estats Units i Luis Alfonso es va convertir pels legitimistes en cap de la Casa de Borb\xc3\xb3 de Fran\xc3\xa7a i pretendent al tron. Si regn\xc3\xa9s, ho faria com a Llu\xc3\xads XX de Fran\xc3\xa7a. No obstant aix\xc3\xb2, Llu\xc3\xads Alfons va refusar anar a viure amb la seva mare a Fran\xc3\xa7a, preferint romandre a Madrid amb la seva \xc3\xa0via materna, Carmen Franco y Polo."